Prvi bežični hologramski kompjuter, Hololens, proizvod kompanije Microsoft prikazan je na BUILD konferenciji 2015. godine u Los Angelesu. Uređaj ima sposobnost da stvarnost koju mi vidio prekrije virtuelnim hologramima.

Hololens naočare

Hololens - pametne naočare
--------------------------

**Hololens** predstavlja pravu revoluciju u tehnologiji. Hololens tehnologija koristi Windows 10 da bi stvorila prividne trodimenzionalne holograme u vašem bliskom okruženju. Mikrosoft se naziva prvom Hologramskom kompjuterskom platformom na svetu, mada je Hololens pre neka vrsta napredne forme, proširene i poboljšane realnosti, koja upotrebljava specijalne naočare da bi videla 3D modele. Hololens je jedinstven po tome sto se radi o potpuno bežičnom uređaju. Ima sposobnost da vidi svet koji mi vidimo i prekrije ga virtuelnim hologramom, koje može da vidi samo osoba koja nosi Hololens. Sve ovo uređaj čini preko ugrađenog displeja, baterije, ugrađene audio podrške i 3D podrške.

Struktura Hololensa
-------------------

Naočare su velike, ali ne zahtevaju dodatne kablove, telefon ili vezu sa PC računarom. One imaju providna sočiva visoke definicije slike i mogućnost prostornog zvuka, što nam daje mogućnost da vidimo i čujemo ono što se naziva hologram.   
 **Tehnološka struktura Hololensa:**

* Pokreće ga Windows 10
* Ima skup senzora koji potiču od Kinecta
* Ima moćne i brze, centralni(**CPU**) i grafički(**GPU**) procesor
* Koristi tri sloja stakla(crveno,zeleno,plavo)
* Providna sočiva visoke definicije slike
* Mogućnost prostornog zvuka
* Mikrofon za glasovnu komandu i više kamera

### Windows 10 u Hololensu

Windows 10 će imati **API(Aplication Programming Interface)** usmeren na shvatanje okruženja i ljudi u njemu. Hologramski API će biti automatski uključen u Windows 10 sistem, pa će svaka aplikacija moći da radi sa hologramima uključujući: Netflix, Minecraft ili Skype.

### Senzori za Hololens tehnologiju

Da bi se zaokružilo hologramsko iskustvo radilo se na stvaranju prostornog zvuka, tako da korisnici mogu čuti hologram iz različitih pravaca. Uz dodavanje ovih senzora, uključeni su mikrofoni raspoređeni za snimanje niza glasovnih komandi, senzori dubine za prostornu mapu korisnikovog okruženja i čitanje pokreta. Video kamera prati okruženje i može da pokrije obim od 120x120 stepeni.

### Procesori

Upotreba Hololens tehnologije uslovljava da raspolažemo sa moćnim i brzim centralnim i grafičkim procesorima kao i namenskim procesorom za obradu holograma(**HPU**). **HPU(Holographic Processing Unit)** je dodatna inovacija koja daje Hololensu u stvarnom svetu sposobnost gde da traži, da razume svoje pokrete i prostornu kartu sveta oko sebe.

Microsoftove mogućnosti
-----------------------

Sa Hololensom mogućnosti su velike. Ukoliko se on bude komercijalizovao imaćemo:

* Virtuelne konferencije
* Pružanje udaljene podrške
* Nove vidove umetničkog izražavanja
* Interaktivno novinarstvo
* Novi oblik komunikacije i obrazovanja, psihologije, medicine...
* Primena Hololensa na Međunarodnoj svemirskoj stanici('''ISS''') kao pomoć astronautima
* Primena u automobilskoj industriji

### Saradnja Microsofta i NASE

Projekat je nazvan **Sidekick** i počeće kada se dva Hololens uređaja lansiraju na Međunarodnu svemirsku stanicu(**ISS**) preko **Space X** isporuke. Predviđeno je da ovaj uređaj pomogne astronautima u različitim projektima i bude im vodič u popravkama i eksperimentima. Pre nego što krene na Međunarodnu svemirsku stanicu Hololens će biti testiran u **bestežinskom avionu C9**. Cilj je da se vidi kako će ekipa svemirske stanice da se nosi sa Hololensom.

### Primena u automobilskoj industriji

Švedski proizvođač automobila Volvo smatra da se Hololens može koristiti od tehničkog razvoja automobila, preko razvoja dizajna eksterijera i enterijera, pa do njegove prodaje, gde kupcu može vizuelno da se predstavi proizvod.

Minecraftove Hololens igre
--------------------------

Na E3 gejming događaju, koji je održan od 16. do 18. juna, u Los Anđelesu, prikazane su mogućnosti Hololensa na primeru igrice Minecraft. Minecraftove Hololens igre daju neviđenu perspektivu igre. Igricu kontroliše naša ruka i glas, uz pomoć njih možemo da stvaramo, konzumiramo to što stvaramo, delimo to sa drugima i u isto vreme da radimo više stvari.

Microsoftova subvencija istraživačima
-------------------------------------

Microsoft želi da istraživači pronađu nove mogućnosti Hololensa i hologramskog računarstva, koje će biti korisne za svet. Data je ponuda u julu 2015. godine za nove upotrebe hologramskih računara. Subvencija u iznosu od 500.000 $ važila je samo za američke univerzite.

Spoljašnje veze
---------------

* Why do you need a Hololens? - By Liam Tung
* Microsoft reveals more on Hololens hardvare - By Larry Dignan
* Nasa to give Microsoft's Hololens a spin in space - By Larry Dignan